jeg bruger flash på mit website, er det et problem?
nej, det er ikke i sig selv noget problem, at du bruger flash på dit website. bekymringen er, at du ikke skal regne med, at søgemaskinerne ser indholdet i dine flash-elementer. det forhindrer dem dog på ingen måde i at se alt det øvrige indhold på dine sider.
så hvis dit website i øvrigt er godt optimeret med en god linkstruktur, gode almindelige (ikke flash) tekster og ikke mindst de eksterne links, der skal til, så sker der ikke noget ved, at nogle enkelte elementer på dine sider er lavet i flash.
søgemaskinerne ”hader” ikke flash, der er bare nogle praktiske og tekniske grunde til, at det ikke er sådan lige til at indeksere korrekt og linke til for dem.